OKAS-tiedote 9.6.2024

Hyvät jäsenet. Vain muutos on pysyvää!

Tämän kesätiedotteen pääasia on uusi kokoontumispaikkamme, jonne pääsemme syyskuusta alkaen (Pirttihirmun sali meni muuhun käyttöön).

**Paikka on lounasravintola Compass Group Espoon energiatalossa Piispanportti 10.** **Me siis muutamme sillan toiselle puolelle.** Tämä on valoisa ja häiriötön paikka, jonne tullaan Isosta Omenasta sillan yli Olariin päin (noin 250m). Samassa talossa toimivat sekä Mehiläinen että Pihlajalinna.
Tämähän on lähempänä Olaria kuin IsoOmena!

Ravintolaan pääsee Olarinkadulta (muutama porras alas) sisään ja hissillä pohjakerrokseen. Sisälle pääsee myös suoraan pohjakerrokseen talon takaa samasta ulko-ovesta kuin Pihlajalinnaan ja Mehiläiseen.
Ravintolaan on myös esteetön pääsy.
**Kokoonnumme täällä entiseen tapaan keskiviikkoisin klo 14-16 kahvikupposen äärellä sekä myös etukäteen ilmoittautuen, ensimmäisen kerran 11.9.2024.**
Ulko-oven edessä Olarinkadulla (Piispansillalla) on Piispanristin bussipysäkki, jossa pysähtyvät bussit 133, 137, 533 ja 531 (520 ei pysähdy siinä).
Oman auton voi jättää parkkiin joko Omenaan tai Länsikeskuksen parkkipaikalle. Elixian alapuolella oleva parkkipaikka on maksullinen.

Tämä lounasravintola on auki yleisölle klo 8-13 (lounas klo 11-13) kesäkuun ajan ja avautuu jälleen 5.8.2024. Teillä on mahdollisuus näin ollen mennä ”katsastamaan” tämä paikka kesäkuun aikana vaikkapa lounaan merkeissä ja hinta eläkeläisille on 10€.
He myyvät myös hävikkiruokaa ennen sulkemista.
(Ovella voi olla myös nimi Food&Co)

*Liitteenä on kartta ja muutama kuva. 2 liitettä.*

**\*Lounaskerho** kokoontuu Saarnipuussa myös kesällä, sillä ruokaa tarvitaan silloinkin – ja hyvää seuraa. *Muista ilmoittautuminen.*
Seuraavat kokoontumiset ovat 26.6., 24.7. ja 21.8.

**\*Suomenlinna retki** on keskiviikkona 12.6.

Nyt sitten nautitaan kesästä kaikin mahdollisin tavoin ja tavataan syksyllä valoisalla mielellä uudessa valoisassa paikassa.

Iloista kesää kaikille!

Toivottavat viestintätiimiläiset Eila Kari, Eija Kostiainen ja Anneli Pohjanhovi,
eilakari@hotmail.com

Yhdistyksen kotisivut: <http://olari.senioriyhdistys.fi>

Yhdistyksen Facebook-sivut: <https://www.facebook.com/Olarinseniorit/>

Uudenmaan piirin FB-sivut: <https://www.facebook.com/uudenmaanseniorit/>